
DR 31.7.2018                                                                    143                   

 
Tuan Yang di-Pertua: Bila Yang Berhormat Menteri hendak jawab? [Ketawa] Sila 

Yang Berhormat Menteri. 

Dr. Maszlee bin Malik: Saya berasa amat terkejut.  

Dato’ Dr. Mohd Khairuddin bin Aman Razali [Kuala Nerus]: Siapa Menteri 
sebenarnya? [Ketawa]  

Dr. Maszlee bin Malik: [Ketawa] Saya berasa amat terkejut apabila Yang 
Berhormat Padang Terap mengatakan UEC di luar Perlembagaan tetapi ada dalam Manifesto 
BN dan ini [Ketawa] Dipersetujui oleh Yang Berhormat Tanjong Karang dan Yang Berhormat 
Ayer Hitam. Jadi ada Manifesto BN yang di luar daripada Perlembagaan. Terima kasih... 
[Tepuk] Izinkan saya meneruskan. 

Pihak kementerian berpandangan bahawa semua pihak harus diberi ruang untuk 
bersuara dan menyatakan pendirian sama ada menyokong atau menolak inisiatif 
pengiktirafan UEC ataupun mereka memilih untuk berkecuali. Perbincangan yang sihat dalam 
ruang awam adalah penting, agar semua pihak boleh memahami kegusaran dan keresahan 
masing-masing dan cuba mencari titik tengah yang boleh diterima dengan syarat tidak dibawa 
unsur-unsur perkauman dan sensitiviti.  

Kita berada di era demokrasi, yang mana sepatutnya kita boleh berbincang secara 
matang, secara terbuka di dalam segala isu berkaitan dengan kepentingan rakyat yang 
teramai. Bagi membolehkan perbincangan yang sihat boleh dimulakan dan sebelum 
sebarang keputusan rasmi tentang isu ini dibuat, KPM memutuskan untuk menubuhkan satu 
jawatankuasa bagi mengumpul fakta, dengan izin, fact-finding secara objektif yang tepat 
tentang UEC daripada semua pihak dan daripada semua sudut. Jawatankuasa ini akan 
dikepalai oleh golongan-golongan pendidik, pakar-pakar pendidikan dan juga mereka yang 
terlibat di dalam kajian-kajian akademik. Saya akan mengangkat cadangan ini ke Jemaah 
Menteri untuk keputusan dan perincian.  

Seterusnya Tuan Yang di-Pertua, saya juga ingin merujuk kepada isu Sekolah 
Menengah Persendirian Cina (SMPC) yang disebutkan oleh Yang Berhormat Padang Terap 
sebentar tadi kerana saya yakin beliau mempunyai niat untuk mencelah.  

Tuan Yang di-Pertua, Ahli-ahli Yang Berhormat sekalian, izinkan saya untuk sentuh 
isu yang kononnya saya telah menganaktirikan peruntukan sekolah agama dengan 
menimbulkan isu peruntukan kepada Sekolah Menengah Kebangsaan Persendirian Cina. 
Suka untuk saya tegaskan di sini, di bawah bantuan Kementerian Pendidikan, terdapat 41 
Sekolah Rendah Agama Bantuan Kerajaan, 180 Sekolah Menengah Agama Bantuan 
Kerajaan dan 59 Sekolah Menengah Kebangsaan Agama. Keseluruhannya adalah 280 buah 
sekolah yang menerima bantuan Kementerian Pendidikan.  

Saya juga telah mengumumkan bahawa kementerian juga mengadakan intervensi 
untuk membantu institusi-institusi tahfiz swasta dengan memberikan kursus-kursus TVET 
kepada pusat-pusat tahfiz terpilih. Pihak kementerian juga merancang untuk menawarkan 
pakej-pakej latihan kepada guru-guru di pusat-pusat dan institusi-institusi tahfiz swasta, bagi 
memastikan tenaga pengajar di tahfiz adalah pengajar yang terlatih. Ingin saya tegaskan 
sekali lagi, Kerajaan Pakatan Harapan tidak akan sekali-kali mengetepikan Pendidikan Islam, 
malah saya sendiri merupakan lepasan sekolah agama. 

Seterusnya isu SMPC. Ramai yang telah salah faham dan telah sengaja 
membuatkan salah faham berhubung isu ini. KPM mengutamakan peruntukan kepada 
sekolah-sekolah di bawah kementerian terlebih dahulu, terutamanya kepada sekolah-sekolah 
daif dan sekolah-sekolah luar bandar. Di samping itu, kerajaan juga berterusan memberikan 
peruntukan kepada Sekolah Jenis Kebangsaan Cina dan Sekolah Jenis Kebangsaan Tamil 
yang berada di dalam sistem KPM. 

Pun begitu, bagi sekolah-sekolah persendirian sama ada SMPC ataupun sekolah-
sekolah persendirian agama, sebarang permohonan peruntukan pembangunan boleh 
dipertimbangkan akan diputuskan oleh agensi pusat seperti Kementerian Kewangan, Unit 
Perancang Ekonomi tertakluk kepada keadaan ekonomi semasa negara.  

 

 



Tuan Yang di-Pertua: Bila Yang Berhormat Menteri hendak jawab? [Ketawa] Sila. Yang Berhormat Menteri. Dr. Maszlee bin Malik: Saya berasa amat terkejut. Dato' Dr. Mohd Khairuddin bin Aman Razali [Kuala Nerus]: Siapa Menteri sebenarnya? [Ketawa]. Dr. Maszlee bin Malik: [Ketawa] Saya berasa amat terkejut apabila Yang Berhormat Padang Terap mengatakan UEC di luar Perlembagaan tetapi ada dalam Manifesto BN dan ini [Ketawa] Dipersetujui oleh Yang Berhormat Tanjong Karang dan Yang Berhormat Ayer Hitam. Jadi ada Manifesto BN yang di luar daripada Perlembagaan. Terima kasih... [Tepuk] Izinkan saya meneruskan. Pihak kementerian berpandangan bahawa semua pihak harus diberi ruang untuk bersuara dan menyatakan pendirian sama ada menyokong atau menolak inisiatif pengiktirafan UEC ataupun mereka memilih untuk berkecuali. Perbincangan yang sihat dalam ruang awam adalah penting, agar semua pihak boleh memahami kegusaran dan keresahan masing-masing dan cuba mencari titik tengah yang boleh diterima dengan syarat tidak dibawa unsur-unsur perkauman dan sensitiviti. Kita berada di era demokrasi, yang mana sepatutnya kita boleh berbincang secara matang, secara terbuka di dalam segala isu berkaitan dengan kepentingan rakyat yang teramai. Bagi membolehkan perbincangan yang sihat boleh dimulakan dan sebelum sebarang keputusan rasmi tentang isu ini dibuat, KPM memutuskan untuk menubuhkan satu jawatankuasa bagi mengumpul fakta, dengan izin, fact-finding secara objektif yang tepat tentang UEC daripada semua pihak dan daripada semua sudut. Jawatankuasa ini akan dikepalai oleh golongan-golongan pendidik, pakar-pakar pendidikan dan juga mereka yang terlibat di dalam kajian-kajian akademik. Saya akan mengangkat cadangan ini ke Jemaah Menteri untuk keputusan dan perincian. Seterusnya Tuan Yang di-Pertua, saya juga ingin merujuk kepada isu Sekolah Menengah Persendirian Cina (SMPC) yang disebutkan oleh Yang Berhormat Padang Terap sebentar tadi kerana saya yakin beliau mempunyai niat untuk mencelah. Tuan Yang di-Pertua, Ahli-ahli Yang Berhormat sekalian, izinkan saya untuk sentuh isu yang kononnya saya telah menganaktirikan peruntukan sekolah agama dengan menimbulkan isu peruntukan kepada Sekolah Menengah Kebangsaan Persendirian Cina. Suka untuk saya tegaskan di sini, di bawah bantuan Kementerian Pendidikan, terdapat 41 Sekolah Rendah Agama Bantuan Kerajaan, 180 Sekolah Menengah Agama Bantuan Kerajaan dan 59 Sekolah Menengah Kebangsaan Agama. Keseluruhannya adalah 280 buah sekolah yang menerima bantuan Kementerian Pendidikan. Saya juga telah mengumumkan bahawa kementerian juga mengadakan intervensi untuk membantu institusi-institusi tahfiz swasta dengan memberikan kursus-kursus TVET kepada pusat-pusat tahfiz terpilih. Pihak kementerian juga merancang untuk menawarkan pakej-pakej latihan kepada guru-guru di pusat-pusat dan institusi-institusi tahfiz swasta, bagi memastikan tenaga pengajar di tahfiz adalah pengajar yang terlatih. Ingin saya tegaskan sekali lagi, Kerajaan Pakatan Harapan tidak akan sekali-kali mengetepikan Pendidikan Islam, malah saya sendiri merupakan lepasan sekolah agama. Seterusnya isu SMPC. Ramai yang telah salah faham dan telah sengaja membuatkan salah faham berhubung isu ini. KPM mengutamakan peruntukan kepada sekolah-sekolah di bawah kementerian terlebih dahulu, terutamanya kepada sekolah-sekolah daif dan sekolah-sekolah luar bandar. Di samping itu, kerajaan juga berterusan memberikan peruntukan kepada Sekolah Jenis Kebangsaan Cina dan Sekolah Jenis Kebangsaan Tamil yang berada di dalam sistem KPM. Pun begitu, bagi sekolah-sekolah persendirian sama ada SMPC ataupun sekolah- sekolah persendirian agama, sebarang permohonan peruntukan pembangunan boleh dipertimbangkan akan diputuskan oleh agensi pusat seperti Kementerian Kewangan, Unit Perancang Ekonomi tertakluk kepada keadaan ekonomi semasa negara.